Χένρι Σόμερσετ, 6ος δούκας του Μπωφόρ

Ο **Χένρι Σόμερσετ, 6ος δούκας του Μπωφόρ** (22 Δεκεμβρίου 1766 - 23 Νοεμβρίου 1835), 6ος Δούκας του Μπωφόρ ήταν μεγαλύτερος γιος και διάδοχος του Χένρι Σόμερσετ, 5ου δούκα του Μπωφόρ και της Ελισάβετ Μποσκγουεν. Έγινε μαρκήσιος του Γούστερ από την γέννηση του μέχρι την ημέρα που διαδέχθηκε τον πατέρα του στο δουκάτο (1803). Έκανε εγγραφή στην Σχολή του Ουεστμίνστερ στην Οξφόρδη και αποφοίτησε από το Κολέγιο Τρίνιτι της Οξφόρδης με *Μάστερ των Τεχνών* (28 Ιουνίου 1786). Ο Γούστερ έγινε μέλος του Κοινοβουλίου για το Μόνμουθ (1788 - 1790), για το Μπρίστολ (1790 - 1796) και για το Γκλόστερσαιρ (1796 - 1803) στην συνέχεια διαδέχθηκε τον πατέρα του στην *Βουλή των Λόρδων*. Διορίστηκε Υπολοχαγός του Μονμουθσάιρ, υπολοχαγός του Μπρέκνοκσαιρ (1803) και Υπολοχαγός του Γκλόστερσαιρ από το 1810 μέχρι τον θάνατο του (1835). Έφερε το στέμμα της βασίλισσας στην στέψη του Γουλιέλμου Δ΄ του Ηνωμένου Βασιλείου και της Αδελαΐδας της Σαξονίας-Μάινινγκεν (8 Σεπτεμβρίου 1831). Διορίστηκε *Κοντόσταυλος του κάστρου του Μπράιαβιλ*, *Φύλακας του κάστρου του Ντίν* (1812) και *Υψηλός Στιούαρτ του Μπρίστολ* (1834), κράτησε όλα τα αξιώματα μέχρι τον θάνατο του. Χρίστηκε ιππότης και έγινε μέλος του Τάγματος της Περικνημίδας (17 Ιανουαρίου 1805) και εγκαταστάθηκε στις 23 Απριλίου, δεν υπήρχε στέψη κανενός νέου μέλους από το 1801 και υπήρχαν επτά κενές θέσεις.

## Οικογένεια

Παντρεύτηκε (16 Μαΐου 1791) στη εκκλησία του Λάμπεθ την Λαίδη Σοφία Λέβισον-Γκάγουερ (1771–1854), κόρη του Γκρανβίλ Λέβισον-Γκάγουερ, 1ου μαρκησίου του Στάφορντ με τον οποίο απέκτησε :

*Χένρι Σόμερσετ, 7ος δούκας του Μπωφόρ
*Λόρδος Γκράνβιλ Σόμερσετ (22 Δεκεμβρίου 1792 – 23 Φεβρουαρίου 1848)
*Λόρδος Γουίλιαμ Τζωρτζ Χένρι Σόμερσετ (1793 - 1794)
*Λαίδη Σαρλότ Σοφία Σόμερσετ (25 Απριλίου 1795 - 12 Νοεμβρίου 1865), παντρεύτηκε (12 Αυγούστου 1823) τον Φρειδερίκο Γκαφ-Καλθορπ, 4ο βαρόνο του Καλθορπ
*Λαίδη Ελισάβετ Σουζάν Σόμερσετ (23 Ιουνίου 1798 - 16 Απριλίου 1876), παντρεύτηκε (16 Απριλίου 1822) τον Λόρδο Έντουαρντ Ο' Μπράιαν και μετά τον θάνατο του παντρεύτηκε (11 Νοεμβρίου 1829) τον Τζέιμς Όρντι
*Λαίδη Τζωρτζιάνα Αυγούστα Σόμερσετ (8 Οκτωβρίου 1800 - 30 Μαρτίου 1865), παντρεύτηκε (30 Μαίου 1825) τον Γκράνβιλ Ντάντλεϊ Ρίντερ
*Λόρδος Έντουαρντ Χένρι Σόμερσετ (17 Ιουνίου 1802 - 19 Φεβρουαρίου 1803)
*Λαίδη Σούζαν Κρολίνα Σόμερσετ (10 Μαΐου 1804 - 4 Φεβρουαρίου 1886), παντρεύτηκε τον Τζωρτ Χόλμοντελει, 2ο μαρκήσιο του Χόλμοντελει
*Λαίδη Λουίζα Ελισάβετ Σόμερσετ (10 Μαΐου 1806 - 26 Αυγούστου 1892), παντρεύτηκε (22 Οκτωβρίου 1832) τον Τζωρτζ Φίντς
*Λαίδη Ισαβέλλα Σόμερσετ (19 Αυγούστου 1808 - 4 Φεβρουαρίου 1831), παντρεύτηκε (8 Απριλίου 1828) τον Τόμας Χένρι Κίνγκσκοτ
*Χάριετ Στιούαρτ, κόμισσα του Γκαλογουέι (1811 - 1885), παντρεύτηκε (9 Αυγούστου 1833) τον Ράντολφ Στιούαρτ, 9ο κόμη του Γκαλογουέι
*Λαίδη Μαρία Οκταβία Σόμερσετ (16 Ιουλίου 1814 - 7 Σεπτεμβρίου 1906), παντρεύτηκε (28 Νοεμβρίου 1837) τον Σερ Γουόλτερ Φαρκουχάρ, 3 βαρονέτο

Ο Χένρι Σόμερσετ πέθανε στον *Οίκο του Μπάντμιντον* στο Γκλόστερσαιρ και τάφηκε στην εκκλησία του Αγίου Μιχαήλ και όλων των Αρχαγγέλων στο Μπάντμιντον στις 2 Δεκεμβρίου 1835 λίγο πριν τα 69α γενέθλια του.

## Παραπομπές
 		


## Πηγές

*Debrett's, 1840 edition

## Εξωτερικοί σύνδεσμοι
*Χένρι Σόμερσετ

Κατηγορία:Τάγμα της Περικνημίδας
Κατηγορία:Δούκες του Μπωφόρ
Κατηγορία:Οίκος του Μπωφόρ